Markku Saksa

Markku Leo Sakari Saksa (11. kesäkuuta 1948 Mikkeli – 24. helmikuuta 2024 Pretoria, Etelä-Afrikka) oli suomalainen vapaa toimittaja ja tietokirjailija, joka kirjoitti paljon Latinalaisen Amerikan tapahtumista ja yhteiskunnallisesta kehityksestä.

 Elämä 
Saksa valmistui Sanomien toimittajakoulusta 1967.Markku Saksa, LinkedIn. Viitattu 23.3.2014. Hän kirjoitti kirjoja muun muassa Latinalaisesta Amerikasta ja Espanjasta sekä lehtiartikkeleita muun muassa Lännen Mediaan, Helsingin Sanomiin, Suomen Kuvalehteen ja Apuun.Päällikkö vaihtui Suomen edustustossa Meksikossa 1.9.2011, Suurlähettiläs Anne Lammilan tervehdys, Suomen suurlähetystö, Mexico 2011. Viitattu 23.3.2014.

Saksa oli 1980-luvun loppupuolelta asti naimisissa diplomaatti Raija Anneli Lammilan kanssa, joka työskenteli heidän avioliittonsa aikana Madridissa, Helsingissä, Pariisissa, Washingtonissa, Méxicossa, Pietarissa ja Etelä-Afrikassa. Lammila toimi myös päällikkönä Pietarin pääkonsulaatissa. Saksa raportoi jutuissaan erityisesti Meksikosta,Diplomaatin puoliso Markku Saksa kirjoittaa elämästään maailmalla: "Pysyvä tilapäisyys on arkea", Oma Aika 5/2013, 24.7.2013. Viitattu 23.3.2014.  mutta myös Venäjältä pariskunnan asuessa Pietarissa.

Saksa on haudattu Helsinkiin Hietaniemen hautausmaalle.

Teoksia
 Ihmisiä ja elämää Meksikosta Tulimaahan, Siltala, 2014 
 Etelän ristin alla: Lehtimiehen elämää Latinalaisessa Amerikassa, WSOY 1988 
 Don Quijoten maassa: Reportaasi Espanjasta, WSOY 1992 
 Matti Wuori, Markku Saksa (toim.): Titanicin kansituolit, WSOY 1993 
 Ankarat ajat, ”Vielä kuuluu laulu helvetistäkin”, WSOY 1994 (yhdessä Reino Paasilinnan kanssa) 

Lähteet

Luokka:Suomalaiset toimittajat
Luokka:Suomalaiset tietokirjailijat
Luokka:Vuonna 1948 syntyneet
Luokka:Vuonna 2024 kuolleet